

VIENOŠANĀS NR.2/2025
par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektore_________,
 un
SIA “ACBR”, reģistrācijas Nr. 42403006225, juridiskā adrese: Ziepniekkalna iela 21A, Rīga, LV-1004, turpmāk - Būvuzņēmējs, kuras vārdā saskaņā ar statūtiem rīkojas tās valdes priekšsēdētājs _______un saskaņā ar prokūru rīkojas tās prokūrists __________(turpmāk kopā – Puses, bet katra atsevišķi – Puse), 

pamatojoties uz atklāta konkursa “Krišjāņa Valdemāra ielas un Pļavas ielas, Cēsīs, pārbūve”, iepirkuma identifikācijas Nr. CNP/2024/43/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  5.1.1.1. pasākuma „Infrastruktūra uzņēmējdarbības atbalstam”  īstenošanas nosacījumiem, Puses 2025.gada 31.janvārī noslēdza Būvuzņēmuma līgumu Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu un 2025.gada 8.augustā Vienošanos Nr.1/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu (turpmāk - Līgums), saskaņā ar kuru Būvuzņēmējs apņēmās veikt Krišjāņa Valdemāra un Pļavas ielas pārbūvi, Cēsīs, Cēsu novadā, turpmāk – Objekts.

Ņemot vērā Fakta konstatācijas aktu Nr. 5_FARAD un Izmaiņu aktu Nr.2, pamatojoties uz Publisko iepirkumu likuma 61. panta pirmās daļas 3. punktu un piekto daļu, kā arī Līguma 8.1., 8.2., 8.3., 8.9.,  18.1., 18.9.2., 18.10., 18.12., 18.13., 18.14.1., 18.14.2., 18.15.punktu, Puses noslēdz šo Vienošanos Nr. 2/2025 par grozījumiem Līgumā (turpmāk – Vienošanās Nr.2/2025) par tālāk norādīto: 

Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 22 920,43 EUR (divdesmit divi tūkstoši deviņi simti divdesmit euro 43 centi) bez PVN.
Ieslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 1,85% (22 920,43 x 100/1 237 940,94 = 1,85149624 %) no Līguma sākotnējās Līgumcenas.

[bookmark: _Hlk146561823]Ņemot vērā papildu iekļautos būvdarbu apjomus, Līgumcena tiek palielināta par 22 920,43 EUR (divdesmit divi tūkstoši deviņi simti divdesmit euro 43 centi) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.	Līgumcena ir 1344246.59 EUR (viens miljons trīs simti četrdesmit četri tūkstoši divi simti četrdesmit seši euro, 59 centi), (turpmāk -  Līgumcena), PVN 21% 282 291,78 EUR (divi simti astoņdesmit divi tūkstoši divi simti deviņdesmit viens euro, 78 centi), kopā 1 626 538,37 EUR (viens miljons seši simti divdesmit seši tūkstoši pieci simti trīsdesmit astoņi euro, 37 centi), turpmāk kopā– Līguma summa.”.


4. Ņemot vērā to, ka ir veiktas izmaiņas Līguma 3.1.punktā, Būvuzņēmējam jānodrošina Līguma 14.3. punktam atbilstošu Līguma saistību izpildes nodrošinājumu (tā papildinājumu), kas jāiesniedz Pasūtītājam 10 (desmit) dienu laikā pēc Vienošanās Nr.2 spēkā stāšanās dienas..
5. Vienošanās Nr.2/2025 un tās pielikumi pēc to parakstīšanas kļūst par Līguma neatņemamu sastāvdaļu. 

6. Pārējie Līguma noteikumi, kas ar šo Vienošanos Nr. 2/2025 netiek grozīti, paliek spēkā tādi, kādi tie ir noslēgtajā Līgumā.

7. Parakstot šo Vienošanos Nr.2/2025 Pusēm ir saprotams tās saturs un sekas.

8. Vienošanās Nr. 2/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

9. Pie šīs Vienošanās Nr. 2/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, lokālās tāmes Nr.1-1,1-2,1-3,1-4,1-5,1-6,1-7,1-8;
Nr.3 – Izmaiņu Akts Nr.2 (kopsavilkums);
Nr.4 – Finanšu (naudas) plūsmas grafiks;
Nr.5 – Darbu izpildes kalendārais grafiks.

Pielikums Nr.1
PAMATOJUMS GROZĪJUMU IZDARĪŠANAI 
2025.gada 31.janvāra Būvuzņēmuma līgumā Nr. 95/2025/2.2-10

Publisko iepirkumu likuma 61. panta pirmās daļas 3. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi tiek izdarīti šā panta piektajā daļā minētajā gadījumā neatkarīgi no tā, vai tie ir būtiski vai nebūtiski. 

Atbilstoši Publisko iepirkumu likuma 61.panta piektās daļas 2.punktam, Iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šā panta trešās daļas 1., 2. un 3. punktu), vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā un 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījumā.

Līguma 18.9.2. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, ja objektīvu apstākļu dēļ Būvdarbu izpildes laikā Būvniecības ieceres dokumentācijā tiek veiktas izmaiņas/grozījumi vai Pasūtītājs ir uzdevis veikt Būvuzņēmējam Būvniecības ieceres dokumentācijā neparedzētu Būvdarbu apjomu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu un Būvizstrādājumu veida izmaksas nav iekļautas Līgumam pievienotajā tāmē, tad Būvuzraugs sadarbojoties ar Būvuzņēmēju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.2:
1. Krišjāņa Valdemāra ielā, veicot jaunā apgaismojuma izbūvi, konstatēts, ka esošie AS “Sadales tīkls” 20kv un 0.4kv kabeļi neatrodas atbilstošā dziļumā. Pamatojoties uz AS “Sadales tīkls” tehniskajiem noteikumiem, ir jāveic šādu kabeļu padziļināšana. Nepieciešams padziļināt esošos kabeļus, tos izvest remontā (atslēgt no sprieguma), pārgriezt, pagarināt un veikt savienošanas uzmavu montāžu posmā no „Pilsētas kebaba” PK 3+50 līdz PK 4+08. Nepieciešams padziļināt esošo 20kv kabeli posmā no PK 2+50 līdz PK 1+50 (Fakta konstatācijas akts Nr.5_FARAD).

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.2, kur papildus iekļauto darbu apjomu summa, atbilstoši Publisko iepirkumu likuma 61.panta piektās daļas 2.punktam, sastāda  22 920,43 EUR (divdesmit divi tūkstoši deviņi simti divdesmit euro 43 centi), kas procentuāli veido 1,85% (22 920,43 x 100/1 237 940,94 = 1,85149624 %)  no Līguma sākotnējās Līgumcenas.

Ņemot vērā papildus iekļautos būvdarbu apjomus, Līguma 18.15.1. un 18.15.2. apakšpunktos noteikto Būvdarbu izmaksu metodi,  Līgumcena tiek palielināta par 22 920,43 EUR (divdesmit divi tūkstoši deviņi simti divdesmit euro 43 centi) bez PVN. Pasūtītājs, izvērtējot Izmaiņu aktu Nr.2, piekrīt palielināt Līguma summu par 22 920,43 EUR (divdesmit divi tūkstoši deviņi simti divdesmit euro 43 centi) bez PVN un noteikt Līgumcenu 1 344 246,59 EUR (viens miljons trīs simti četrdesmit četri tūkstoši divi simti četrdesmit seši euro, 59 centi) bez PVN. 

Kopējais Līguma grozījumu apjoms, kas klasificējams atbilstoši Publisko iepirkumu likuma 61. panta piektajai daļai, pēc Vienošanās Nr. 1/2025 un Vienošanās Nr. 2/2025 noslēgšanas procentuāli veido 1,85% (22 920,43 x 100/1 237 940,94 = 1,85149624 %)  no Līguma sākotnējās Līgumcenas.
Kopējais Līguma grozījumu apjoms, kas klasificējams atbilstoši Publisko iepirkumu likuma 61. panta trešās daļas 1.punktam, pēc Vienošanās Nr. 1/2025 un Vienošanās Nr. 2/2025 noslēgšanas paliek nemainīgs un procentuāli veido 8,23 % no Līguma sākotnējās Līgumcenas.
Kopējais Līguma grozījumu apjoms, kas klasificējams atbilstoši Publisko iepirkumu likuma 61. panta trešās daļas 3.punktam, pēc Vienošanās Nr. 1/2025 un Vienošanās Nr. 2/2025 noslēgšanas paliek nemainīgs un procentuāli veido 5,36 % (% no Līguma sākotnējās Līgumcenas.

Pasūtītājs konstatē, ka Būvuzņēmējs nav lūdzis Līguma izpildes termiņa pagarinājumu saistībā ar šīs Vienošanās Nr. 2/2025 ietvaros iekļautiem grozījumiem. 

	Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies tādi darbi, kas plānojot investīciju projekta „Krišjāņa Valdemāra ielas un Pļavas ielas, Cēsīs, pārbūve” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā, pamatojoties uz Līgumā atrunātiem nosacījumiem, Puses saskata nepieciešamību iekļaut Līgumā Darbus, kas netika sākotnēji iekļauti. Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.

